**037/2022/VO-§117**

**Výzva na predkladanie ponúk**

**zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

Názov: Bytový podnik mesta Košice, s.r.o.

Štatutárny orgán: **Ing. Peter Vrábel, PhD.**, konateľ – riaditeľ spoločnosti

Sídlo: Južné nábrežie 13, 042 19 Košice

IČO: 44 518 684

Kontaktná osoba pre VO: Mgr. Ladislav Gomboš

Telefón: +421 907 809 660

Pracovný kontakt pre vysvetlenie

výzvy na predloženie ponuky: verejneobstaravanie@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** <https://josephine.proebiz.com/sk/>

1. **Názov predmetu zákazky: ,,Prenájom veľkokapacitných kontajnerov, ich preprava a likvidácia odpadu“**

**Zákazka je na:** služby

**Hlavný CPV kód:** 90510000-5 – Likvidácia a spracovanie odpadu

1. **Stručný opis predmetu zákazky:**

Predmetom zákazky je prenájom veľkokapacitných kontajnerov, ich preprava a likvidácia odpadu v rozsahu prenájmu veľkokapacitných kontajnerov o objeme 5 m³ a objeme 7m³, ich dovoze a odvoze, energetickom zhodnotení odpadov, zhromažďovaní a triedení odpadov s následným zneškodňovaním odpadu, zneškodnení odpadu skládkovaním, zneškodnení nebezpečného elektro odpadu pre potreby verejného obstarávateľa Bytový podnik mesta Košice, s. r. o.

1. **Predpokladaná hodnota zákazky: 50.000,00 EUR bez DPH**
2. **Základné zmluvné podmienky:**
* Miesto dodania predmetu zákazky: **v objektoch v správe BPMK, s.r.o. na území mesta Košice**
* Lehota na plnenie predmetu zákazky: **24 mesiacov resp. do vyčerpania finančného limitu 50.000,00 EUR bez DPH**
* Platobné podmienky: **platba za poskytnutie služby faktúrou**
* Lehota splatnosti faktúry: **60 dní odo dňa doručenia faktúry**
* S úspešným uchádzačom bude uzatvorená Zmluva o prenájme kontajnerov, preprave a likvidácii odpadu (viď **Príloha č. 3** Výzvy)
1. **Lehota na predkladanie ponúk** (vrátane skenovaných dokladov): **do 18.10.2022, 10:00 hod.**
2. **Stanovenie ceny:**

Cenu je potrebné spracovať na základe predpokladaného požadovaného rozsahu, kvality a ďalších požiadaviek uvedených vo Výzve na predkladanie ponúk a podľa **Prílohy č. 1** Výzvy (Cenová ponuka) a **Prílohy č. 3** Výzvy (návrh Zmluva o prenájme kontajnerov, preprave a likvidácii odpadu). Do ceny je potrebné zapracovať všetky náklady súvisiace s realizáciou prenájmu a prepravy kontajnerov a likvidáciou odpadu.

Cenu je potrebné uvádzať v eurách (€). V ponuke je potrebné uvádzať cenu v € bez DPH a cenu spolu v € bez DPH. Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:**

Je jednoetapový.

1. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladanie ponúk, v inom jazyku alebo inak nebudú brané do úvahy a nebudú vyhodnocované.

Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj cenovú ponuku podľa Prílohy č. 1 Výzvy.

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v PDF) tak, ako je uvedené v **bode 10. tejto Výzvy**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti sú nasledovné:**

**Splnenie podmienok účasti podľa Výzvy doložením dokladov:**

1. Oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
2. Rozhodnutie na prepravu NO vydané príslušným orgánom štátnej správy odpadového hospodárstva podľa § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v spojení s ustanovením § 107 písm. g) zákona č. 79/2015 Z. z. o odpadoch a o zmene a doplnení niektorých zákonov,
3. Potvrdenie o registrácii vydané príslušným orgánom štátnej správy v zmysle § 5 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 108 ods. 1 písm. c) zákona č. 79/2015 Z. z. o odpadoch a o zmene a doplnení niektorých zákonov,
4. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (**Príloha č. 2** Výzvy),
5. U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) ZoVO.

**Obsah ponuky a požadované doklady (scany vo formáte .pdf/.xlsx):**

1. **Oprávnenie na podnikanie v danej oblasti** (uchádzač musí byť oprávnený poskytovať dané služby) **– kópia,**
2. **Rozhodnutie na prepravu NO** vydané príslušným orgánom štátnej správy odpadového hospodárstva podľa § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v spojení s ustanovením § 107 písm. g) zákona č. 79/2015 Z. z. o odpadoch a o zmene a doplnení niektorých zákonov – **kópia**,
3. **Potvrdenie o registrácii** vydané príslušným orgánom štátnej správy v zmysle § 5 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 108 ods. 1 písm. c) zákona č. 79/2015 Z. z. o odpadoch a o zmene a doplnení niektorých zákonov – **kópia**,
4. Ocenená, podpísaná a opečiatkovaná **Cenová ponuka** (vzor viď **Príloha č. 1** Výzvy) – **aj vo formáte .pdf a .xlsx (Excel)**,
5. **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
6. Vyplnený, opečiatkovaný a podpísaný **návrh Zmluvy o prenájme kontajnerov, preprave a likvidácii odpadu** (vzor viď **Príloha č. 3** Výzvy).
7. **Kritéria na vyhodnotenie ponúk: Celková jednotková cena spolu v EUR bez DPH**

Úspešným uchádzačom bude ten, kto bude mať najnižšiu celkovú jednotkovú cenu spolu za predmet zákazky v EUR bez DPH (Cenová ponuka podľa Prílohy č. 1).

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu, na e-mailovú adresu zadanú pri registrácii.

1. **Prijatie ponuky:**

S úspešným uchádzačom bude uzatvorená Zmluvao prenájme kontajnerov, preprave a likvidácii odpadu.

Verejnýobstarávateľ v súlade s § 11 ZoVO neuzavrie zmluvu s úspešným uchádzačom, ktorý má byť zapísaný v registri partnerov verejného sektora (ďalej len ,,RPVS“) a nie je zapísaný v RPVS. Vyššie uvedená požiadavka vyplýva z ust. § 2 ods. 2 zákona č. 315/2016 Z. z. o registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo v úhrne sumu 250.000 Eur v kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad.

Schválil:

 **Ing. Peter VRÁBEL, PhD.**

 Konateľ - riaditeľ spoločnosti

*Prílohy:*

Príloha č. 1 – Cenová ponuka

Príloha č. 2 – Čestné vyhlásenie uchádzača, že nemá zákaz účasti vo VO

Príloha č. 3 – Návrh Zmluvy o prenájme kontajnerov, preprave a likvidácii odpadu

Príloha č. 4 – Energetické zhodnotenie odpadov – spáliteľný odpad

Príloha č. 5 – Zhromažďovanie a triedenie odpadov s následným materiálovým zhodnotením alebo zneškodnením odpadu – nespáliteľný odpad

Príloha č. 6 - Zhodnotenie/zneškodnenie odpadu